cyanic-selkie/wikianc huggingface dataset:
Օրտոն Ջոն
Կենսագրություն
Միջոցների բացակայությունը խանգարեց ընկերներին գնել ավելի մեծ բնակարան։ Վերջապես 1959 թվականին նրանք կարողացան բավականաչափ գումար վաստակել Իսլինգտոնի շրջանի Նոել-Ռաուդ փողոցում գտնվող նոր բնակարանի համար։ Այնուամենայնիվ բնակարանը դեռ փոքր էր, և քանի որ այն նաև ծառայում էր որպես երկու ստեղծագործ մարդկանց աշխատավայր, նրանց հարաբերություններում սկսեց լարվածություն ստեղծվել։
Ընկերները զվարճանում էին նրանով, որ գրքեր էին վերցնում Կենտրոնական Իլինինգթոնի գրադարանից (կամ պարզապես գողանում էին դրանք) և նրանց շապիկների վրա կոլաժներ էին անում, առավել հաճախ՝ անպարկեշտ։ Այնուհետև նրանք գրքերը վերադարձրին գրադարան։ Երբ 1962 թվականի սեպտեմբերին նրանց ձերբակալեցին, ստիպեցին վճարել 262 ֆունտ տուգանք և 6 ամիս ժամկետով բանտ նստեցրին։ Օրտոնը համոզված էր, որ իրենք բանտում են ոչ թե պատճառված վնասի (մոտ 70 վնասված գրքեր), այլ իրենց համասեռամոլության պատճառով։
Բանտը նրանց երկուսին էլ փոխեց, բայց տարբեր ձևերով։ Հալիվելլը դարձել էր ընկճված և հակված էր ինքնասպանության։ Ի հակադրություն Հալիվելլի՝ Օրտոնը բանտից դուրս եկավ լավատեսական տրամադրությամբ։ Հալիվելլից մեկուսացումը նրան ստեղծագործական ազատություն տվեց։ Տուն վերադառնալուց հետո նա սկսեց վեպերի փոխարեն պիեսներ գրել։ Շուտով ԲիԲիՍին 64 ֆունտով գնեց նրա՝ «Խուլիգանը աստիճաններին» ռադիոպոեմը, որը հեռարձակվեց 1964 թվականի օգոստոսի 31-ին՝ այն գնելուց կարճ ժամանակ անց ։ Վերելքի ընթացքում Օրտոնը արագորեն գրեց նոր պիես «Զվարճալի պարոն Սլոունը»։ Ավարտված պիեսի կրկնօրինակը նա ուղարկեց քաղաքի ամենահայտնի թատերական գործակալներից մեկին՝ Պեգի Ռեմսին։ Տպավորվելով պիեսի սև հումորից`նա գտավ ռեժիսոր, ով համաձայնեց բեմադրել «Զվարճալի պարոն Սլոունը»։ Սկզբում այն բեմադրվեց «Արվեստի թատրոն» թատրոնում, հետո՝ Վեստ-Էնդում։ Պիեսը մեծ հաջողություն ունեցավ և նույնիսկ քննադատների վարկանիշում զբաղեցրեց առաջին տեղը՝ որպես «լավագույն նոր պիես»։ Մինչև տարեվերջ պիեսը հայտնվեց Բրոդվեյի բեմում, չնայած այնտեղ արդեն այնքան էլ հաջողություն չունեցավ։
Օրտոնը սկսեց լարված աշխատել։ Նա գրել է երկու հեռուստատեսային ներկայացում՝ «Լավ և հավատարիմ ծառան» և «Էրփինգհեմ ճամբարը» (երկուսն էլ մի քանի տարի չեն բեմադրվել)։ Օրտոնը պատրաստվում է աշխատել նաև սև հումոր պարունակող հաջորդ բեմադրության վրա, որը կոչվում է «Հանքարդյունաբերություն»։ Նա «Զվարճալի պարոն Սլոուն»ի ռեժիսոր Մայքլ Կոդրոնին խնդրեց բեմադրել «Հանքարդյունաբերությունը»։ Կոդրոնը Օրտոնին ծանոթացրեց իր ընկերներից մեկի՝ Քենեթ Ուիլյամսի հետ։ Օրտոնն ու Ուիլյամսը ընդհանուր լեզու գտան, և նա անմիջապես վերաշարադրեց «Հանքարդյունաբերությունը», որպեսզի Ուիլյամսը դեր ունենա։ Սա Ուիլյամսի համար կարճ, բայց արդյունավետ բարեկամության սկիզբն էր․ նա հաճախ էր այցելում Օրտոնին և Հալիվելլին և արձակուրդն անցկացնում էր նրանց հետ։
«Հանքարդյունաբերության» բեմադրությունն այնքան էլ հարթ չէր ընթանում։ Հանդիսատեսի մի մասը ոգևորված էր, իսկ մյուսը՝ վրդովված։ Մի քանի ամիս անց բեմադրությունը հեռացվեց բեմից, և Օրտոնը Հալիվելլի հետ գնաց Տանժեր (Մարոկկո)՝ հանգստանալու։ Ուղևորությունը հաջող անցավ, բայց զույգի հարաբերություններում հին տարաձայնությունները ավելի խորացան։ Հալիվելլն իրեն համարում էր Օրտոնի խորհրդատու, սակայն վերջինիս հաջողությունները նրա մոտ միայն զայրույթ էին առաջացնում։ Բացի այդ Օրտոնը երբեք չի թաքցրել Հալիվելլից իր բազմաթիվ միասեռական արկածները։
1966 թվականի սկզբին նորից սկսեցին բեմադրել «Հանքարդյունաբերություն» պիեսը։ Այժմ, ավելի շատ փորձ ունենալով, Ջոնը փոքր-ինչ կտճատեց պիեսը և այն դարձրեց ավելի քիչ վերացական։ Պիեսը սկսեց մեծ գումարներ բերել և ստանալ բազմաթիվ թատերական մրցանակներ։ Օրտոնը մեծ գումարով վաճառեց «Հանքարդյունաբերության» էկրանավորման իրավունքները, թեև վստահ էր, որ ֆիլմը ձախողվելու է։ Նա չսխալվեց էր, բայց դա նրա իսկական հաղթանակը եղավ։ Երբ նախկինում գրված նրա պիեսներից երկուսը թողարկվեցին ԲիԲիՍի-ում, Օրտոնի անունը հայտնի դարձավ յուրաքանչյուր ընտանիքի. նա դարձավ 60-ականների բրիտանական բեմի բաղկացուցիչ մասը։ Նրա հանրաճանաչությունն այնքան մեծացավ, որ Բիթլզը Օրտոնին հրավիրեց իրենց համար սցենար գրել, որը նա սկսեց մեծ հետաքրքրությամբ։ Այդ ժամանակ Հալիվելլն իրեն վերջնականապես լքված զգաց, և նրա մոտ հայտնվեցին դեպրեսիայի առաջին նշանները։ 1967 թվականին Օրտոնն ու Հալիվելլը կրկին ճանապարհորդեցին Հյուսիսային Աֆրիկա, բայց այնքան վիճեցին, որ ժամանումից մեկ օր անց վերադարձան։ Հալիվելլի դեպրեսիան արագորեն զարգացավ։ Վերադառնալով Մեծ Բրիտանիա՝ Օրտոնը սկսեց աշխատել մեկ այլ պիեսի վրա ՝ «Ինչ է տեսել ծառայապետը»։ Օրտոն Ջոնի ստեղծագործական մեծ վերելքի պահին տեղի ունեցավ Քենեթի հետ իր հարաբերությունների ողբերգական հանգուցալուծումը։
Սպանություն
1967 թվականի օգոստոսի 9-ի գիշերը Հալիվելլը ցասման և խանդի նոպայի ժամանակ 9 անգամ մուրճով հարվածել է քնած Օրտոնի գլխին։ Դրանից հետո Հալիվելլը մահվանից առաջ գրություն է գրել, իր վրայից հանել է արյունոտ հագուստը և բարբիտուրատների 22 հաբ է ընդունել՝ դրանք խմելով թուրինջի հյութով։ Գրության մեջ գրված է.
Ավելի ուշ եղան վկաներ, որոնք պնդում էին, որ Օրտոնը նոր սիրեկան ուներ, և նա ցանկանում էր դադարեցնել հարաբերությունները Հալիվելլի հետ, բայց չգիտեր, թե ինչպես ասել նրան այդ մասին։ Հետազոտողները կարծում են, որ Հալիվելլը մահացել է առաջինը, քանի որ երբ նրանց մարմինները հայտաբերվեցին, Օրտոնի մարմինը դեռ տաք էր։ Չնայած նրանց հարաբերությունների նման ողբերգական ավարտին, Ջոնի քույրն ու եղբայրը և նրա գործակալ Փեգգի Ռեմսին խառնեցին երկուսի մոխիրը և ցանեցին այն Գոլդերս Գրինի դիակիզարանի վրա։
Զանգվածային մշակույթում
«Սրեք ձեր ականջները» ֆիլմում գլխավոր դերակատարներ Գարի Օլդմանը և Ալֆրեդ Մոլինան ներկայացնում են Օրտոնի կյանքը և ստեղծագործությունը։
Ծանոթագրություններ
Կատեգորիա:Անգլիացի դրամատուրգներ Կատեգորիա:Սպանված գրողներ Կատեգորիա:ԼԳԲՏ գրողներ Կատեգորիա:Անգլալեզու դրամատուրգներ Կատեգորիա:Լեսթերում ծնվածներ Կատեգորիա:Դրամատիկական արվեստի թագավորական ակադեմիայի շրջանավարտներ Կատեգորիա:Անգլիացի սցենարիստներ Կատեգորիա:Անգլիացի վիպասաններ Կատեգորիա:Անգլիացի գրողներ
Անկախության պատերազմ Հյուսիսային Ամերիկայում
Ամերիկյան հեղափոխական պատերազմ (1775-1783), հայտնի է նաև Անկախության պատերազմ Հյուսիսային Ամերիկայում կամ Ամերիկայի անկախության պատերազմ, եղել է գլոբալ պատերազմ, որն սկսվել է Մեծ Բրիտանիայի և նրա Տասներեք գաղութների միջև, որոնք հռչակել էին Ամերիկայի Միացյալ Նահանգների անկախությունը։
1765 թվականից հետո Մեծ Բրիտանիայի և նրա գաղութների միջև քաղաքական և փիլիսոփայական տարբերությունները բերեցին հարաբերությունների սրման։ Հայրենասիրական ցույցերը ընդդեմ առանց ներկայացուցչության հարկերի բերեցին Զինանշանի ակտ և վերաճեցին պռովությունների, որն իր գագաթնակետին հասավ 1773 թվականին Ազատության որդիների կողմից թեյով բեռնված նավի խորտակումը Բոստոնի նավահանգստում։ Ի պատասխան Բրիտանիան փակեց Բոստոնի նավահանգիստը և իրականացրեց մի շարք պատժիչ գործողություններ ընդդեմ Մասաչուսեթսի գաղութի։ Մասաչուսեթսի գաղութարարները ի պատասխան հիմնեցին ստվերային կառավարություն, որը պետք է պայքարել թագավորի դեմ։ Տասներկու գաղութներ կազմեցին Կոնտինենտային Կոնգրես, որը պետք է կորդինացներ նրանց գործողությունները` հիմնադրելով կոմիտեներ և ժողովներ, որոնք արդյունավետորեն բաշխում էին իշխանությունը ։
Բրիտանացիները փորձեցին զինաթափել Մասաչուսեթսի միլիցիային 1775 թվականի ապրիլին Կոնկորդում, որը վերաճեց բախման։ Միլիցիայի ուժերը այնուհետև վերանվաճեցին Բոստոնը` ստիպելով բրիտանացիներին տարհանվել 1776 թվականի մարտին և Կոնգրեսը նշանակեց Ջորջ Վաշինգտոնին Կոնտինենտալ բանակի հրամանատար։ Միևնույն ժամանակ ամերիկացիները փորձեցին նվաճել Քվեբեկը և ուժեղացնել ապստաբություն ընդդեմ բրիտանացիների, սակայն անհաջողության մատնվեցին։ 1776 թվականի հուլիսի 2-ին Կոնտինենտային Կոնգրեսը քվեարկեց անկախության օգտին և թողարկեց հռչակագիրը հուլիսի 4-ին։ Վիլյամ Հաուն սկսեց բրիտանական հակահարձակումը` նվաճելով Նյու Յորքը։ Այնուամենայնիվ Տրոնտոնի և Պրինցետոնի ճակատամարտերը վերակագնեցին ուժերի հավասարակշռությունը։ 1777 թվականին բրիտանացիները իրականացրեցին Սարատոգայի արշավանքը Ջոն Բերգոյնի ղեկավարությամբ` նպատակ ունենալով մեկուսացնել Նոր Անգլիայի գաղութները։ Չնայած այս արշավանքին կողմնակից լինելուն, Հաուն թողեց իր բանակը, որպեսզի պաշտպանի Ֆիլադելֆիան և Բերգոյնը պարտություն կրեց Սարատոգայում 1777 թվականի հոկտեմբերին։
Բերգոյնի պարտությունը ունեցավ որոշ հետևանքներ. Ֆրանսիան պաշտոնապես դաշնակցություն կնքեց ամերիկացիների հետ և միացավ պատերազմին 1778 թվականին և Իսպանիան միացավ պատերազմին հաջորդ տարի, որպես Ֆրանսիայի դաշնակից, սակայն ոչ ԱՄՆ դաշնակից։ 1780 թվականին Մայսուրի թագավորությունը հարձակվեց Բրիտանական Հնդկաստանի վրա և Մեծ Բրիտանիայի և Նիդերլանդների տարաձայնությունները վերաճեցին բաց պատերազմի։
Ծանոթագրություններ
Կատեգորիա:ԱՄՆ-ի պատերազմներ Կատեգորիա:Մեծ Բրիտանիայի պատերազմներ Կատեգորիա:Ֆրանսիայի պատերազմներ Կատեգորիա:Իսպանիայի պատերազմներ Կատեգորիա:Գլոբալ հակամարտություններ
Արա Խաչադուրյան
Արա Խաչադուրյան, Լիբանանում ծնված մարսելաբնակ հայազգի մարզիկ, լեռնագնաց, վազորդ, «Հիշատակի Համար Վազել» (CPLM) միության անդամ ։ 2016 թվականին բարձրացել է Էվերեստի գագաթը, 2018 թվականին Մարսելից վազելով հասել է Հայաստան։ Մասնագիտությամբ ոսկերիչ է։
Կենսագրություն
Արա Խաչադուրյանը ծնվել է 1964 թվականին Լիբանանում։ Պատանի տարիներին ՀԲԸՄ-ՀԵԸ Ալեք Մանուկյանի շարքերում զբաղվել է սկաուտությամբ և բասկետբոլով։ 1975-1990 թվականների Լիբանանի քաղաքացիական պատերազմի պատճառուվ ընտանիքը հեռանում է Լիբանանից և հաստատվում Ֆրանսիայի Մարսել քաղաքում։ 24 տարեկան հասակում  Արան բացել է իր սեփական առաջին խանութը, չորս տարի անց՝ երկրորդը։ 40 տարեկանից զբաղվել է սպորտով՝ վազքով ու լեռնագնացությամբ։ Մասնակցել է Մարոկկոյում, Փարիզում անցկացվող մարաթոններին։ Բարձրացել է Արարատի, Մոնբլանի, Կիլիմանջարոյի և Էվերեստի գագաթները  ։
2018 թվականի ապրիլին Արա Խաչադուրյանը Մարսելից վազելով հասնել Հայաստան՝ հաղթահարելով մոտ 5000 կմ տարածություն։ Մարսելից մեկնարկած վազքով Արան   Եվրոպայով  հասել է Թուրքիա, եղել է Արևմտյան Հայաստանում, որտեղ նախատեսում էր նամակ փոխանցել Թուրքիայի նախագահ  Էրդողանին, բայց   Թուրքիայում տեղի ունեցած ընտրությունների պատճառով նա նամակը չի հանձնում հասցեատիրոջը։
Արա Խաչադուրյան։
Արտաքին հղումներ
Կատեգորիա:Հայ թեթևատլետներ Կատեգորիա:Հայ լեռնագնացներ Կատեգորիա:Լիբանանահայ մարզիկներ
Նավակոնսեխո
Նավակոնսեխո (Navaconcejo), բնակավայր և մունիցիպալիտետ Իսպանիայում։ Մտնում է Կասեռես պրովինցիայի Էստռեմադուռա ինքնավար համայնքի կազմում։ Մունիցիպալիտետը գտնվում է Վալե դել Խեռտե շրջանի կազմում։ Տարածքը զբաղեցնում է 51,4 կմ²։ Բնակչությունը՝ 2046 մարդ (2010 թվականի տվյալներով)։ Հեռավորությունը ադմինիստրատական կենտրոնից՝ 110 կմ։
Արտաքին հղումներ
Կատեգորիա:Իսպանիայի բնակավայրեր Կատեգորիա:Էստրեմադուրայի բնակավայրեր Կատեգորիա:Կասերես պրովինցիայի բնակավայրեր
Դորոտի Կրոուֆուտ-Հոջքին
Դորոտի Կրոուֆուտ-Հոջքին (Dorothy Crowfoot Hodgkin, Dorothy Mary Hodgkin, ), անգլիացի քիմիկոս, կենսաքիմիկոս, Լոնդոնի Թագավորական ընկերության անդամ (1947 թվական), Քիմիայի Նոբելյան մրցանակի դափնեկիր (1964 թվական)    ։ ԽՍՀՄ Գիտությունների (1976 թ.), ԱՄՆ Գիտությունների ակադեմիաների անդամ (1971 թվական)։
Մշակել, զարգացրել է ռենտգենակառուցվածքային անալիզը. մեթոդ, որի միջոցով որոշվում է բիոմոլեկուլների եռաչափ կառուցվածքը։ Նրա ամենահայտնի բացահայտումներից են պենիցիլինի կառուցվածքի հաստատումը, որը նախկինում ենթադրվում էր Բորիս Էրնստ Չեյնի և Էդվարդ Աբրահամի կողմից, այնուհետև վիտամին B12 կառուցվածքը, որի համար նա դարձավ երրորդ կինը, ով արժանացավ Քիմիայի Նոբելյան մրցանակի։
1969 թվականին, որպես 35-ամյա գործունեության արդյունք և 5 տարի Նոբելյան մրցանակի արժանանալուց հետո Կրոուֆուտ-Հոջքին վերծանել է ինսուլինի կառուցվածքը։
Կենսագրություն
Դորոտի Մարի Կրոուֆուտը ծնվել է Կահիրեում հնագետ, գիտնական Ջոն Ուինթեր Կրոուֆուտի (1873-1959 թվականներ) և հնագետ, հին եգիպտական մանածագործվածքների փորձագետ Գրեյս Մարի Կրոուֆուտի (1877-1957 թվականներ) ընտանիքում։
Ապրել է Եգիպտոսի անգլիական հայրենադարձների համայնքում, Անգլիայում է անցկացրել տարվա մի քանի ամիսները։ Այցերից մեկի ժամանակ, երբ նա 4 տարեկան էր, ծագեց Առաջին համաշխարհային պատերազմը և նրա չորս մորեղբայրները զոհվեցին պատերազմում ։ Մինչև պատերազմի ավարտ Կրոուֆուտը մնաց Անգլիայում ազգականների և ընկերների մոտ։
Արտաքին հղումներ
Կատեգորիա:Անգլիացի քիմիկոսներ Կատեգորիա:Քիմիայի բնագավառում Նոբելյան մրցանակակիրներ Կատեգորիա:Նոբելյան մրցանակի դափնեկիրներ Կատեգորիա:Անգլիացի կենսաքիմիկոսներ Կատեգորիա:Անգլիացի նոբելյան մրցանակակիրներ Կատեգորիա:Օքսֆորդի համալսարանի շրջանավարտներ Կատեգորիա:Նոբելյան մրցանակի կին դափնեկիրներ Կատեգորիա:Ռուսաստանի գիտությունների ակադեմիայի արտասահմանյան անդամներ Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:ԽՍՀՄ ԳԱ արտասահմանյան անդամներ Կատեգորիա:Բրիտանացի կին քիմիկոսներ
Բոնասոլա
Բոնասոլա (Bonassola), համայնք Իտալիայում, գտնվում է Լիգուրիա մարզում, Սպեցիա գավառում։
Բնակչությունը կազմում է 980 մարդ (2008 թվ.): Բնակչության խտությունը կազմում է 105 մարդ/կմ²։ Զբաղեցնում է 9կմ² տարածք։ Փոստային ինդեքս-19011։ Հեռախոսային կոդ-0187։
Բնակավայրի հովանավորը համարվում է Սուրբ Եկատերինա Ալեքսանդրիացին։
Ժողովրդագրություն
Բնակչության աճը.
Նովոռոսիյսկի Ամերբեկյանի անվան քաղաքային դրամատիկական թատրոն
Նովոռոսիյսկի Ամերբեկյանի անվան քաղաքային դրամատիկական թատրոն (Новороссийский муниципальный драматический театр им. Амербекяна), թատրոն Ռուսաստանի Կրասնոդարի երկրամասի Նովոռոսիյսկ քաղաքում։ Մինչև 2014 թվականը թատրոնն ունեցել է սիրողական կարգավիճակ և կոչվել է Նովոռոսիյսկի ժողովրդական դրամատիկական թատրոն։
Թատրոնի պատմություն
Թատրոնը ստեղծվել է 1959 թվականին Լենինի անվան մշակույթի և հանգստի զբոսայգու և նավահանգստի սառնարանի ակումբի սիրողական թատերական խմբակների միաձուլումով։ Այն ղեկավարել է դերասանուհի Վերա Անատոլևնա Կորչանը։ Թատրոնի առաջին բեմադրությունը եղել է «Անձնականի մասին» ներկայացումը ըստ Վ. Ի. Պիստոլենկոյի պիեսի ։ Մոտավորապես նույն ժամանակ Նովոռոսիյսկի կենտրոնում կառուցվել է թատերական պալատ, որը տեղավորել է մոտ 900 հանդիսատես, որում և հիմնավորվել է նոր թատերախումբը (պրոֆեսիոնալ թատերական կոլեկտիվներ քաղաքում չկային) ։ Շուտով ինքնագործ թատրոնն արժանացել է ժողովրդականի կոչման։
1967-1999 թվականներին թատրոնը ղեկավարել է պրոֆեսիոնալ ռեժիսոր Վլադիմիր Պետրովիչ Ամերբեկյանը (1929-1999) ։ Նրա իրավահաջորդը դարձել է դերասան և ռեժիսոր Եվգենի Կուշպելը։
Արտաքին հղումներ
Կատեգորիա:1959 հիմնադրումներ Կատեգորիա:Կրասնոդարի երկրամասի թատրոններ
Թեյախմություն Մուսոլինիի հետ (ֆիլմ)
«Թեյ Մուսոլինիի հետ» (Tea With Mussolini), 1999 թվականին Միացյալ Թագավորություն-Իտալիա համատեղ նկարահանած կիսաինքնակենսագրական գեղարվեստական ֆիլմ, որի ռեժիսորն է իտալացի Ֆրանկո Ձեֆֆիրելլին ։ Ֆիլմը պատմում է Երկրորդ համաշխարհային պատերազմի մասին ։
Սյուժե
Ֆլորենցիա։ 1935 թվական։ Ծեր սրամիտ անգլուհիների խումբը հիանում է եռանդուն դուչեով, որն իրեն պահում է որպես ազնվայր։ Անգլիացիների գաղութի տիկնայք անցկացնում են օրերը՝ այցելելով թանգարաններ, զբոսախնջույքներ կազմակերպելով անգլիական ոճով, աշխարհիկ զրույցներ անում։
Անգլիայի դեսպանի այրին՝ լեդի Հեսթեր Ռենդոմը նույնիսկ Մուսոլինիի հետ թեյ է խմել՝ բարեխոսելով գաղութի անվտանգության համար, որպեսզի վերջինս զերծ մնա ֆաշիստների հարձակումներից։ Մերի Ուոլլեսի ղեկավարությամբ ծեր անգլուհիները հարուստ ամերիկյան հրեուհի Էլզայի օգնությամբ խնամում են փոքրիկ Լուկային, որը տեղական առևտրականի ապօրինի որդին է։ Լուկայի մայրը մահացած է։
Եվրոպայի վրա ամպեր են կուտակվում. Իտալիան պատերազմ է հայտարարում Մեծ Բրիտանիային։ Այժմ անհրաժեշտություն է առաջանում սովորել գերմաներեն և սիրել ողջ գերմանականը, քանի որ «Անգլիայի ժամանակն անցել է» (այսպես ասում էր Լուկայի հայրը)։ Շուտով բոլորին աքսորում են Սան Ջիմինյանո։
Ֆիլմի սյուժեն ավարտվում է 1944 թվականին, երբ շոտլանդական զորքերը և պարտիզանները (որի շարքերը համալրել էր մեծացած Լուկան) ազատագրում են Սան Ջիմինյանոն գերմանացիներից։ Կանայք կարողանում են գերմանացիներից փրկել բնակավայրում գտնվող ամրոցը։
Արտաքին հղումներ
Կատեգորիա:1999 ֆիլմեր Կատեգորիա:Բրիտանական ռազմական ֆիլմեր Կատեգորիա:Իտալական ռազմական ֆիլմեր Կատեգորիա:Անգլերեն ֆիլմեր Կատեգորիա:Բրիտանական դրամա ֆիլմեր Կատեգորիա:Իտալական դրամա ֆիլմեր Կատեգորիա:Ֆրանկո Ձեֆֆիրելլիի ֆիլմեր Կատեգորիա:BAFTA մրցանակի դափնեկիր ֆիլմեր Կատեգորիա:Ֆիլմեր, որոնց գործողությունները տեղի են ունենում 1940-ականներին Կատեգորիա:Ֆիլմեր Երկրորդ համաշխարհային պատերազմի մասին Կատեգորիա:Բրիտանական պատմական ֆիլմեր Կատեգորիա:Իտալական պատմական ֆիլմեր Կատեգորիա:Իտալերեն ֆիլմեր Կատեգորիա:Բրիտանական կինոկատակերգություններ Կատեգորիա:MGM ֆիլմեր Կատեգորիա:Իտալական կենսագրական ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:Բրիտանական կենսագրական ֆիլմեր Կատեգորիա:Իտալական կինոկատակերգություններ Կատեգորիա:Ամերիկյան ռազմական ֆիլմեր Կատեգորիա:Վեպերի էկրանավորումներ Կատեգորիա:Universal Pictures ֆիլմեր Կատեգորիա:Ֆիլմեր, որոնց գործողությունները տեղի են ունենում 1930-ականներին Կատեգորիա:Իտալական ֆիլմեր
Ռոն Քլարկի պատմությունը
«Ռոն Քլարկի պատմությունը»  (The Ron Clark Story), ռեժիսոր Ռենդ Հենսի հեռուստատեսային դրամա, որը  պատմում  է մանկավարժ  Ռոն Քլարկի  գործունեության մասին    «դժվար դաստիարակվող » երեխաների հետ։ Ֆիլմի պրեմիերան   տեղի  է ունեցել 2006 թվականի  հունվարի 13-ին։    Ավստրալիայում,  Բելգիայում, Մեծ Բրիտանիայում, Նոր Զելանդիայում, Ֆիլիպիններում և Շվեդիայում  ֆիլմը  հայտնի  է  «Տրիումֆ» (The Triumph) անվանումով։
Սյուժե
Ֆիլմի հիմքում իրական  դեպքեր  են, գլխավոր  հերոսի  նախատիպը Ռոն Քլարկն է, որն ապրում է Հյուսիսային Կարոլինայի փոքրիկ քաղաքում։ Մանկավարժ-էնտուզիաստը, նախկինում  դասավանդել  է պրովինցիայի տարրական դասարաններում,  հետո տեղափոխվում  է Նյու Յորք և  սկսում աշխատել Գարլեմայի քաղաքային  դպրոցներից մեկում, որտեղ, ինչպես  պարզվեց, սովորում  են միայն   դժվար դաստիարակվող  աշակերտներ։ Ռոն Քլարկի  ճանապարհին  կանգնած  են բազմաթիվ խոչնդոտներ, առաջին հերթին բուն ուսուցման կազմակերպումը։ Թվում  էր, թե  երեխաները  անկառավարելի  են  և չեն ցանկանում  ոչինչ  սովորել։ Ռոնը  հաշվում  էր, որ  ինքը  և  երեխաները  մեկ  ընտանիք  են,  որը հակասում  էր ուսուցիչների և   աշակերտների  միջև հարաբերությունների  դպրոցական  պատկերացումներին։ Բայց աստիճանաբար  նա  կարողանում  է  դարձնել  դասարանը  ամենալավը ոչ  միայն դպրոցում  այլ  ամբողջ  քաղաքում։
Պարգևատրումներ
2006 թվականի դեկտեմբերին Մէթյու  Փերին   առաջադրվեց «Ոսկե գլոբուս» ( Golden Globe Award) մրցանակի  անվանակարգում   և ԱՄՆ-ի  կինոդերասանների Գիլդիաի  մրցանակաբաշխության « Մինի սերիալի կամ հեռուստատեսային ֆիլմի  լավագույն դերասան»։ Ֆիլմը  նաև  առաջադրվել  է ԱՄՆ-ի ռեժիսորների Գիլդիայի   մրցանակաբաշխության   հեռուստատեսային ֆիլմերի ռեժիսուրայի (Ռենդ  Հենս( Randa Haines)) անվանակարգում  և ԱՄՆ-ի  սցենարիստների Գիլդիայի մրցանակակի, որպես լավագույն  յուրօրինակ սցենար (Էննի ԴեՅանգ և Մաքս Էնսկո)։
2006 թվականի նոյեմբերի 3o-ին   «Family Television Awards»  մրցանակի  են արժանացել TNT հեռուստաալիքը և պրոդյուսերներ  Խորվարդ Բյորկանսը և Բրենդ Ֆրենդը 2006 թվականի  լավագույն հեռուստատեսային ֆիլմ-դրամայի ստեղծման նպատակով  կատարած լավագույն   աշխատանքի համար։ 2007 թվականի  մայիսի 20-ին  28-րդ մրցանակաբաշխությանը  «Երիտասարդ դերասան» անվանակարգում    կինոնկարը  արժանացել  է լավագույն ընտանեկան  հեռուստատեսային  ֆիլմի կոչմանը, իսկ  Հաննա  Հանսոնը   Շեմեյկայի դերի համար պարգևատրվել է « Գլխավոր  դերում  լավագույն երիտասարդ դերասանուհին հեռուստատեսային ֆիլմում»։
2007 թվականի մայիսի 15-ին ֆիլմը ստացել  է Սուրբ Քրիստոֆորի մրցանակը։ 2007 թվականի  հուլիսին  ֆիլմը   առաջադրվել  է «Էմմի մրցանակի»  երեք նոմինացիաներում՝ «Դերասանների  լավագույն հավաքագրումը  մինի սերիալում և հեռուստատեսային ֆիլմում», «Լավագույն դերասան մինի սերիալում և հեռուստատեսային ֆիլմում» (Մետյու Փերրի), « Լավագույն հեռուստատեսային ֆիլմ»։
Արտաքին հղումներ
Կատեգորիա:Ֆիլմեր դպրոցի մասին Կատեգորիա:2000-ականների դրամա ֆիլմեր Կատեգորիա:Ամերիկյան ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Ամերիկյան կենսագրական դրամա ֆիլմեր
Ջոել Քորթնի
Ջոել Քորթնի (Joel Courtney, ), ամերիկացի դերասան։
Կենսագրություն
Ջոել Քորթնին ծնվել է 1996 թվականի հունվարի 31-ին, Կալիֆորնիայի Մոնտերեյ քաղաքում։ Շուտով ընտանիքը տեղափոխվել է Մոսկոու (Այդահո)։
2010 թվականին Ջոելը մեկնել է Լոս Անջելես` գովազդում նկարահանվելու համար։ Այնուհետև նա հաջողությամբ անցել է «Սուպեր 8» ֆիլմի գլխավոր դերի քասթինգը ։ Այդ դերի համար նա ստացել է «Սատուրն» մրցանակ` «Լավագույն երիտասարդ դերասան» անվանակարգում։ 2015 թվականին նկարահանվել է «Սուրհանդակներ» սերիալում ։ Քորթնին Բուլղարիայում նկարահանվել է «Թոմ Սոյերը և Հեքլբերի Ֆիննը» ֆիլմում՝ խաղալով Թոմ Սոյերի դերը ։
Ծանոթագրություններ
Կատեգորիա:Ամերիկացի տղամարդ կինոդերասաններ Կատեգորիա:Ամերիկացի տղա երեխա դերասաններ
Ստեփան Զորյանի տուն-թանգարան
Ստեփան Զորյանի տուն-թանգարան, Ստեփան Զորյանի տուն-թանգարանի հանդիսավոր բացումը կատարվել է 1990 թվականի սեպտեմբերի 15-ին, գրողի ծննդյան օրը Կիրովականի այն առանձնատանը, որտեղ 1964-1967 թվականներին ապրել է 20-րդ դարի խոշոր հայ արձակագիր Ստեփան Զորյանը (1889-1967)։ Ընդգրկված է Վանաձորի պատմության և մշակույթի անշարժ հուշարձանների ցանկում։
Պատմություն
Թանգարանը զբաղեցնում է 260 քմ ընդհանուր տարածք։ 1962-1964 թվականնեին Ստեփան Զորյանի ծննդավայրում՝ Կիրովականում, անվանի գրողի համար կառուցվում է առանձնատուն՝ ատամնավոր բուրգով։ Համաքաղաքացիներն այն անմիջապես մկրտում են «Հայոց բերդ» անունով։ Երկհարկանի տունը նախագծել էին գրողի որդիները՝ ճարտարապետներ Լևոն և Կարեն Զորյանները։ Այն ուներ նախասրահ, հյուրասենյակ, աշխատասենյակ, ննջարան, կոմունալ հարմարություններ։ Այդ շինությունը լինելու էր երկու հարկից և մեկ սենյակ՝ երրորդ հարկում։ Նախատեսվում էր նաև կից կառույց՝ շենքի հակառակ կողմում։
Վերակառուցման շինարարական աշխատանքները սկսվում են 1982 թվականի գարնանը։ Այն իրականացնում էր Վանաձորի շինվերանորոգման տրեստի թիվ 1 շինվարչության քաղխորհրդի գործկոմի ֆինանսավորմամբ՝ Վալերի Ղամբարյանի ղեկավարությամբ։
1983 թվականին ՀԽՍՀ մշակույթի նախարարության կողմից հաստատվում է տու-թանգարանի ցուցադրության ծրագիրը, որը կազմել էր Լևոն Զորյանը։
Ցուցադրություն
Տուն-թանգարանում ներկայացված ցուցանմուշները լուսաբանում են գրողի մանկության ու պատանեկության շրջանը հին Վանաձորում (Ղարաքիլիսա), ինչպես նաև գրողի գրական և հասարակական ակտիվ գործունեությունը Թբիլիսիում, Երևանում, Վանաձորում։ Ներկայացված է նաև գրողի աշխատասենյակը։ Տուն-թանգարանը համարվում է Վանաձորի գործուն գրական-մշակութային օջախներից մեկը։
Ցուցադրվում են նաև գրողի գրքերը, փաստաթղթերը, լուսանկարները, անձնական իրերը, մատենագրական տեղեկանքները, որոնք ստացվել են Մոսկվայից, Լենինգրադից, Ռիգայից, Վիլնյուսից, Չելյաբինսկից, Թբիլիսիից և այլ քաղաքներից։ ՔԹանգարանի կարևոր ձեռքբերումներից են թբիլիսաբնակ գրողներ Մկրտիչ Ասլանյանի և Բենիկ Սեյրանյանի նվիրատվությունները։ Դրանք Զորյանի ձեռագրերն են՝ «Ծառը» ակնարկը, որը Հայաստանի խորհրդայնացման 20-ամյակի առթիվ հայերեն, վրացերեն ու ռուսերեն լեզուներով հաղորդվել է Վրաստանի կենտրոնական ռադիոյով և գրողի նամակը Բենիկ Սեյրանյանին՝ իր մի թարգմանության առիթով։ Նվիրատվությունների մեջ առանձնանում են գրականագետ Չուբարի «Ստեփան Զորյանը հայ գրականության մեջ» աշխատությունը և Ծերուն Թորգոմյանի «Հոգեթով հույզեր» գիրքը՝ հեղինակների մակագրություններով։ Ցուցադրության ամենանշանավորը Մարտիրոս Սարյանի գործն է՝ «Ստեփան Զորյանի դիմանկարը», որը հեղինակը նվիրել էր Մոսկվայի գրականության թանգարանին, բայց 1992 թվականին տուն-թանգարանի տնօրեն Ջուլիետա Եղյանի ջանքերով տեղափոխվել է Վանաձոր։
Տուն-թանգարանում իրականացվում են ֆոնդային, գիտացուցադրական, գիտահետազոտական, գիտաճանաչողական, գիտամեթոդական, գիտալուսավորչական ր կազմակերպչական աշխատանքներ, կազմվում է գրողի ստեղծագործությունների համաբարբառը և կենսամատենագիտությունը։ Մշտապես հարստացվում են ձայնադարանն ու տեսադարանը, թարմացվում է ցուցադրությունը, կազմակերպվում են տարատեսակ միջոցառումներ՝ դասախոսություններ, հանդիպումներ գրողների, անվանի մարդկանց հետ, քննարկումներ, կինոդիտումներ, ցուցահանդեսներ։
Տուն-թանգարանի գործունեությունը
Ստեփան Զորյանի տուն-թանգարանը Վանաձորում գործող միակ գրական թանգարանն է, գիտամշակութային մի օջախ, որը միշտ ծառայել ու ծառայելու է մեր ժողովրդին՝ դառնալով հոգևոր դաստիարակության կենտրոն։ Գրողի առանձնատունը նշանավոր է իր « Խնձորի այգով » որտեղ Զորյանն իր ձեռքերով տնկել, խնամել ու աճեցրել է արծաթափայլ եղևնիներ ու բազմատեսակ խնձորենիներ։ Եվ այսօր թանգարանի հյուրերին հաճախ են դիմավորում խորհրդանշական արարողությամբ՝ Զորյանի այգու խնձորի հյուրասիրությամբ, որն ասես ավելի կենդանի է դարձնում երկխոսությունը մեծ գրողի հետ։
Թանգարանի գործառույթների հիմնական ուղղությունները
Ստեփան Զորյանի տուն-թանգարանում իրականացվում են ֆոնդային, գիտացուցադրական, գիտահետազոտական, գիտամեթոդական, գիտալուսավորչական և կազմակերպչական աշխատանքներ։
Ֆոնդային գործունեություն
2017 թվականի տվյալներով տուն-թանգարանի ֆոնդը ներառում է շուրջ 2015 միավոր-թերթեր, ամսագրեր ու այլ մասունքներ։ Մատենադարանից, գրական ազգային թանգարանից (ԳԱԹ), կինոֆոտոյի և այլ արխիվներից ձեռք են բերվել գրողի ձեռագրեր և այլ տեսաձայնագրված նյութեր։ Դրանք լուսաբանում են ոչ միայն գրողի անցած ուղին, այլև ներկայացնում են Ղարաքիլիսայի  կենցաղը, հոգևոր ու սոցիալական կյանքը։ Թանգարանում կազմակերպվում է այդ ֆոնդերի պատշաճ պահպանությունը։
Մեթոդական աշխատանքներ
Մեթոդական աշխատանքների նպատակն է ձեռք բերել մասնագիտական և մեթոդական համապատասխան գրականություն, այլ թանգարանների ու սեփական փորձի հիման վրա կատարելագործել թանգարանում իրականացվող աշխատանքների մեթոդաբանությունը, դրանք պարբերաբար լուսաբանել մամուլում, ակտիվացնել համագործակցությունը հանրապետության և այլ երկրների թանգարանների, մշակութային տարբեր կազմակերպությունների հետ, մշակել ընդհանուր ծրագրեր, միջոցառումների նախագծեր՝ նշանակալից իրադարձությունների ու մարդկանց հուզող հարցերի շուրջ հասարակության առավել ակտիվ անդամներին թանգարանի աշխատակիցներին աջակից դարձնելու նպատակով։
Գիտահետազոտական աշխատանքներ
Առաջնահերթ խնդիրներից է այլ թանգարանների արխիվային նյութերի, մամուլի հրապարակումների ուսունասիրություններով գտնել գրողի ստեղծագործական կյանքին վերաբերող դեռևս անհայտ էջեր և դրանք ներկայացնել հանրությանը ցուցադրություններով, հոդվածներով, առանձին ուսումնասիրության գրքերով։ Թանգարանի գիտաշխատողների կողմից կատարվել են գիտահետազոտական մի շարք աշխատանքներ, որոնցից լույս են տեսել «Ստեփան Զորյանը լրագրող», «Ստեփան Զորյանի տուն-թանգարանի պատմությունը» գրքերը, Տուն-թանգարանի ցուցադրության նկարաշարը, «Ստեփան Զորյանի տուն-թանգարանը» երկլեզու ուղեցույցը, «Զորյանը կինոյում», «Զորյանը տիկնիկային թատրոնում», «Զորյանի հերոսները գույների զարմանահրաշ աշխարհում» և այլ բուկլետներ։
Գիտացուցադրական աշխատանքներ
Ձեռք բերված նյութերի և անձնական իրերի հիման վրա կազմակերպվում են մշտական ու ժամանակավոր ցուցադրություներ անհրաժեշտության դեպքում թարմացվում են մշտական ցուցադրությունները։
Հասցե
Թանգարանը գտնվում է Լոռու մարզի Վանաձոր քաղաքի Ստեփան Զորյան 24 հասցեում։
Արտաքին հղումներ
Կատեգորիա:Տուն-թանգարաններ Հայաստանում Կատեգորիա:Վանաձորի թանգարաններ
Ախերնար
Ախերնար (α Eri /Էրիդանոսի α /Էրիդանոսի ալֆա), Էրիդանոս համաստեղության ամենապայծառ և գիշերային երկնքի 9-րդ ամենապայծառ աստղը։ Գտնվում է համաստեղության հարավային վերջնամասում։ Ախերնարը տաս ամենապայծառ աստղերից ամենատաքն ու ամենակապույտն է։ Աստղն անսովոր արագ է պտտվում իր առանցքի շուրջ, ինչի պատճառով էլ ունի տափակ ձև։ Ախերնարը համարվում է կրկնակի աստղ։
ֆիզիկական բնութագրեր
Արխերնարը պայծառ կապույտ երկուական աստղ է, որի ընդհանուր զանգվածը կազմում է շուրջ 8 արևային զանգված ։ Հանդիսանում է B6 Vep սպեկտրալ դասի հիմնական հաջորդականության աստղ, ունի ավելի քան 3000 անգամ ավելի շատ ճառագայթում քան արևը։ Արեգակնային համակարգից հեռավորությունը մոտավորապես 139 լուսային տարի է։
VLT աստղադիտակի դիտարկումները ցույց են տվել, որ Ախերնարը ունի արբանյակ, որն ուղեծրում գտնվում է մոտավորապես 12,3 ա. մ. հեռավորության վրա և պտտվում է 14-15 տարի ժամկետով ։
2003 թվականի դրությամբ Ախերնարը բոլոր ուսումնասիրվածներից աստղերից ամենաքիչ գնդաձև աստղն է ։ Պտտվում է հասարակածային արագությամբ 260-310 կմ/վ։ Ռոտացիայի մեծ արագության պատճառով Ախերնարը խիստ տափակված է. նրա հասարակածային տրամագիծը ավելի քան 50 տոկոսով գերազանցում է նրա բևեռային տրամագիծը ։ Ախերնարի ռոտացիայի առանցքը թեքված է տեսողության գծի մոտ 65% անկյունով։ 2018 թվականի դրությամբ ռոտացիայի արագության ռեկորդակիրը VFTS 102-ն է՝ 500 կմ/վ արագությամբ։
Իր շատ երկարաձգված ձևի շնորհիվ Ախերնարի ջերմաստիճանը զգալիորեն տարբերվում է կախված լայնությունից՝ միջին 15,000 Կ միջին արժեքով, բևեռներում այն հասնում է 20,000 Կ-ից բարձր արժեքների, հասարակածի մոտ ընկնելով մինչև 10,000 Կ։ Բևեռներում բարձր ջերմաստիճանը հանգեցնում է բևեռային քամիների ձևավորմանը, որոնք հեռացնում են աստղային նյութը և կազմում աստղի շուրջ տաք գազի և պլազմայի արտաքին կեղև։ Այս կեղևի առկայությունը հայտնաբերվում է ինֆրակարմիր միջակայքում գերբարձր լուսավորվածության միջոցով և տարածված երևույթ է բոլոր Be-դասի աստղերի համար։ Նաև Ախերնարի համակարգի հիմնական բաղադրիչի ձևի շնորհիվ ուղեկիցի ուղեծրը շատ տարբերվում է Կեպլերյան էլիպսից։ Նմանատիպ էֆեկտ է նկատվում նաև Regulus-ում ։
Դիտարկման պայմաններ
Ախերնարը գտնվում է երկնքի հարավային կիսագնդում և տեսանելի է հյուսիսային լայնությունից 32° 46' հարավում, ուստի Երկրի հյուսիսային կիսագնդի շատ խիտ բնակեցված տարածքների համար աստղը մշտապես մնում է հորիզոնից ներքև։
Հարավային կիսագնդում, աստղը դիտարկելու լավագույն ժամանակը նոյեմբերն ամիսն է, երբ աստղը հասնում է իր գագաթնակետին։ Հարավում՝ Ախերնարը երբեք դուրս չի գալիս հորիզոնից՝ 32°46' հարավային լայնությունից։
Մինչև 2000 թվականի մարտը Ախերնարը և Ֆոմալհաութը առաջին մեծության երկու աստղերն էին, երկնոլորտում անկյունային հեռավորությունով առաջին մեծության բոլոր մյուս աստղերից ամենահեռու աստղերն էին։ Այժմ մյուսներից առաջին մեծության ամենահեռավոր աստղը Անտարեսն է Կարիճ համաստեղությունում ։ Միևնույն ժամանակ, Անտարեսի շրջակայքում կան երկրորդ մեծության աստղեր, մինչդեռ ինչպես Ախերնարով, այնպես էլ Ֆոմալհաութովով շրջապատված աստղերը շատ ավելի թույլ են։
Անվան ծագում
Անունն առաջացել է արաբերենից آخر النهر (ākhir an-nahr), որը նշանակում է «գետի վերջ» և ամենայն հավանականությամբ, ի սկզբանե պատկանել է Էրիդանոսի θ աստղին, որը կրում է նույն ստուգաբանությամբ Ակամար սեփական անունը։
Հին ժամանակներում Ախերնարը պրեցեսիայի պատճառով կարող էր դիտարկվել միայն էականորեն ավելի հարավային լայնություններից, քան հիմա։ Մթա մոտ 3000 թվականին այն գտնվել է Հարավային բևեռից ընդամենը 10° հեռավորության վրա, իսկ մթա մոտ 1500 թվականին՝ 24°, և այդ կերպ անհայտ է եղել հին եգիպտացիներին։ Եվ նույնիսկ 100 թվականին նրա թեքումը եղել է միայն -67°, և Պտղոմեոսը չի կարողացել դիտարկել այն Ալեքսանդրիայից, մինչդեռ Ակամարը նկատվել է նույնիսկ Կրետեից։ Այս պատճառով Պտղոմեոսի կարծիքով «գետի վերջ» պետք է կոչվեր հենց Ակամարը։
6-9 հազար տարի հետո Ախերնարը կհասնի հյուսիսային առավելագույն թեքման և կարող է նկատվել նույնիսկ Ռուսաստանի կենտրոնական և հարավային շրջաններից։
Ծանոթագրություններ
Կատեգորիա:Աստղեր Կատեգորիա:Փոփոխական աստղեր Կատեգորիա:Աստղագիտություն
Դոլանկուր
Դոլանկուր (Dolancourt), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 141 մարդ, բնակչության խտությունը` 28.89 մարդ/կմ²։ Բնակավայրը զբաղեցնում է 4.88 կմ² տարածք։
Աշխարհագրություն
Գտնվում է Փարիզ քաղաքից 180 կմ արևելք, Շալոն ան Շամպայն քաղաքից` 80 կմ հարավ, Տրուա քաղաքից` 45 կմ արևելք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 80 աշխատունակ (15-64 տարեկան) բնակիչ, որոնցից ակտիվ էին 59-ը, իսկ ոչ ակտիվները` 21։ Ակտիվության ցուցանիշը կազմում է 73,8 %։ 59 աշխատունակ մարդկանցից աշխատել է 56 անձ (31 տղամարդ և 25 կին)։ Գործազուրկ են եղել 3 անձ (1 տղամարդ և 2 կին)։ 21 անաշխատունակներից 4-ը եղել են աշակերտներ կամ ուսանողներ, 10-ը` թոշակառուներ, իսկ 7-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Անձնավորություն
Անձնավորություն, մարդկային անհատն իր հոգեբանական կերպարով՝ բնավորությամբ, խառնվածքով, մտավոր, կամային, զգացմունքային առանձնահատկություններով։
Մարդը ծնվում է բնածին որոշակի ունակություններով, որոնց հետագա զարգացումը որոշվում է կյանքի պայմաններով։ Կենսաբանական գործոններն ունեն ելակետային, բայց ոչ որոշիչ նշանակություն։ Անձնավորությունը ձևավորվում է կրթության, դաստիարակության և միջավայրի անմիջական ազդեցությամբ։ Մարդը հասարակական միջավայրի ծնունդ է։ Անձնավորությյան հոգևոր կերպարի մեջ պետք է տարբերել երկու կողմ՝ հասարակական և զուտ անհատական։ Հասարակական կողմն արդյունք է կյանքի հասարակական պայմանների, և նրանով որոշվում է մարդու սոցիալական տիպը։ Անհատական կողմը, անհատականությունը որոշվում է մարդու կյանքի անհատական պայմաններով (նաև բնածին տվյալներով), և դրանով նա տարբերվում է մյուս բոլոր մարդկանցից։ Կոմունիստական դաստիարակության խնդիրն է անձնավորությյան համակողմանի (մտավոր, բարոյական, գեղագիտական, ֆիզիկական) զարգացումը։
Տես նաև
Կատեգորիա:Անձ
Ռուսական սպիտակ հավեր
Ռուսական սպիտակ հավեր, ձվատու ցեղ։ Ստեղծվել է ՍՍՀՄ-ում, ՌՍՖՍՀ կենտրոնական շրջանների տեղական և լեգհոռն ցեղի հավերի տրամախաչման միջոցով, տարբեր կլիմայական պայմաններում բուծվող լավագույն հոտերի ներսում տարվել է տոհմային սելեկցիոն, ինչպես նաև տնտեսական պոպուլյացիաների տրամախաչման աշխատանքներ։ Հաստատվել է 1953 թվականին։
Փետրածածկի գույնը՝սպիտակ, իսկ ոտքերի հատվածում՝ դեղին։ Աքաղաղների միջին կենդանի զանգվածը՝ 2,8—3, իսկ հավերինը՝ 2,1—2,2 կգ է։ Տարեկան միջին ձվատվությունը՝ 180—190, իսկ առաջավոր տնտեսություններում՝ 215—225 հատ։ Ձվի կշիռը 58—60 գ է։ Թռչունները լավ կլիմայավարժվում են, հարմարվում ինչպես հատակային, այնպես էլ վանդակային պահվածքի պայմաններին։ Ցեղի ներսում ստեղծված են մասնագիտացված, բարձրմթերատու գծեր, ընտանիքներ և միջգծային հիբրիդներ։
Կատեգորիա:Հավերի ցեղեր
Վարիստոր
Վարիստոր (varistor, < variable)— փոփոխական և (resi) stor — ռեզիստոր), կիսահաղորդչային ռեզիստոր, որի էլեկտրական դիմադրությունը դրական և բացասական լարման ազդեցությամբ փոփոխվում է ոչ գծային օրենքով։
Պատրաստում
Վարիստորի պատրաստման համար օգտագործում են կարբիդ-սիլիցիումի փոշի և կապակցանյութեր (կավ, հեղուկ ապակի, լաքեր, խեժեր), որոնք մամլում են, կաղապարում և ապա եռակալում 1700 °C ջերմաստիճանի տակ։ Այնուհետև նմուշի մակերեսը մետաղապատում են և զոդում ելուստները։
Կիրառում
Կիրառվում է փոփոխական հոսանքի սարքերը իմպուլսային գերլարումից պաշտպանելու, լարումը և հոսանքը կայունացնելու և կարգավորելու համար։
Կատեգորիա:Կիսահաղորդիչ սարքեր
Գեորգի Ձիձարիա
Գևորգի Ալեքսեյի Ձիձարիա (1914), աբխազ պատմաբան։ Պատմական գիտությունների դոկտոր (1958), պրոֆեսոր (1961), ՎԽՍՀ ԳԱ թղթակից անդամ (1974)։ ՎԽՍՀ (1961) և Աբխազական ԻԽՍՀ (1964) գիտությունների վաստակավոր գործիչ։
Կենսագրություն
Ավարտել է Մոսկվայի պատմության, փիլիսոփայության և գրականության ինստիտուտը (1936)։ 1939 թվականից աշխատել է ՎԽՍՀ ԳԱ Դ. Գուլիայի անվան լեզվի, գրականության և պատմության աբխազական ինստիտում, 1966 թվականից՝ տնօրեն։
1957-1966 թվականներին եղել է Սուխումի մանկավարժական ինստիտուտի ռեկտոր։ Զիձարիայի աշխատությունները հիմնականում ընդգրկում են Աբխազիայի պատմության նոր և նորագույն շրջանների, մասամբ նաև Վրաստանի և Կովկասի 19-20-րդ դարերում պատմության հարցերը «Աբխազիան 1917-1918 թվականներ» (1946), «Ժողովրդական տնտեսությունը և սոցիալական հարաբերությունները Աբխազիայում 19-րդ դարերում» (1958)։
Անդրադարձել է նաև Թուրքիայից Աբխազիա գաղթած հայերի բնակեցման, զբաղմունքի ու սոցիալ-քաղաքական շարժումներին նրանց մասնակցության հարցերին։ Եղել է նաև Աբխազական ԻԽՍՀ Գերագույն խորհրդի նախագահը, ՎԽՍՀ Կենտկոմի Աբխազական մարզկոմի անդամ։
Պարգևներ
Պարգևատրվել է Աշխատանքային կարմիր դրոշի 2, «Պատվո նշան» շքանշաններով։
Կատեգորիա:Աբխազ պատմաբաններ Կատեգորիա:Պատմական գիտությունների դոկտորներ Կատեգորիա:Վրացի պրոֆեսորներ Կատեգորիա:ԽՄԿԿ անդամներ
Ձայնամեկուսիչ նյութեր
Ձայնամեկուսիչ նյութեր ձայնի, աղմուկի մակարդակը նվազեցնող նյութեր։ Միջհարկային ծածկերի կոնստրուկցիաներում, ներքին պատերում և միջնորմերում, ինչպես նաև մեքենաների և սարքավորումների համար՝ որպես թրթռամեկուսիչ տակդիրներ։ Ձայնամեկուսիչ նյութերը պատրաստում են արհեստական մանրաթելերից, փրփրապլաստներից։
Կատեգորիա:Շինարարական նյութեր
Գետարգել
Գետարգել (նախկինում ռադիոկայանին կիծ), գյուղ Հայաստանի Կոտայքի մարզում` մարզկենտրոնից 40 կմ հարավ-արևմուտք։
Գետարգել է վերանվանվել 2006 թ.-ի ապրիլի 7-ին։ Նախկինում կոչվել էր Սմո։
Բնակչություն
Գետարգելի ազգաբնակչության փոփոխությունը.
Տնտեսություն
Բնակչությունը զբաղվում է գյուղատնտեսությամբ։
Ծանոթագրություններ
Կատեգորիա:Կոտայքի մարզի գյուղեր
I Love You (երգ, Woodkid)
I Love You, Woodkid-ի երրորդ սինգլը The Golden Age ալբոմից։ Այն գրվել է Լեմոինի և Ամբրոս Վիլյամի կողմից։ Սկավառակի Բ կողմում ձայնագրված են Towers, I Love You (Booka Shade ռեմիքս տարբերակը) և The Deer երգերը։
Սինգլը թողարկվել է 2013 թվականի փետրվարի 9-ին, իսկ The Golden Age ալբոմը` նույն թվականի մարտի 18-ին։ Ալբոմի մյուս երգերը նույնպես ավելի վաղ են թողարկվել. Iron թողարկվել է 2011 թվականի մարտի 28-ին, իսկ Run Boy Run-ը` 2012 թվականի մայիսի 21-ին։
Ծանոթագրություններ
Կատեգորիա:2013 երգեր
Մոնտեֆրեդանե
Մոնտեֆրեդանե (Montefredane), կոմունա Իտալիայում, գտնվում է Կամպանիա մարզի Ավելինո գավառում ։
Բնակչությունը կազմում է 2304 մարդ (2004), բնակչության խտությունը կազմում է 256 մարդ/կմ²։ Զբաղեցնում է 9 կմ² մակերես։ Փոստային ինդեքս՝ 83030, հեռախոսային կոդ՝ 0825։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Կոլերետո Ջակոզա
Կոլերետո Ջակոզա (Colleretto Giacosa), կոմունա Իտալիայի Պիեմոնտ մարզի Թուրին գավառում։
Բնակչությունը՝ 627 մարդ (2008 թվականի տվյալներով)։ Բնակչության խտությունը՝ 157 մարդ/կմ²։ Տարածքը՝ 4 կմ²։ Փոստային ինդեքս՝ 10010։ Հեռախոսային կոդ՝ 0125։
Բնակավայրի հովանավոր սուրբը Սան Ֆելիչեն է։
Բերտա Ռումնիեցա
Բերտա Ռումնիեցա, լատվիացի դերասանուհի։ Լատվիական ՍՍՀ ժողովրդական արտիստուհի (1945)։ Ազգային բեմարվեստի հիմնադիրներից։
Գործունեություն
1883 թվականից եղել է Ռիգայի լատիվիացի, թատրոնի, 1908-1915 թթ. ՝Ռիգայի Նոր, 1919 թվականից՝ Սովետական Լատվիայի Բանվորական (այժմ՝ Լատվիայի Դրամայի թատրոն) թատրոնների դերասանուհի։ Խաղացել է հասարակ կանանց դերեր։ Լավագույններից են՝ Ցանի մայրը, Աժա (Ռ. Բլաումանիսի «Չար ոգի», «Անառակ որդին»), վհուկ, Օրտա (Ռայնիսի «Կրակ և գիշեր», «Ինդուլիս և Արիա»), Ակուլինա (Գորկու «Քաղքենիներ»), Վիտտիխեն (Հաուպտմանի «Ջրասույզ զանգը»), Կնիրտյե (Հեյերմանսի «Հույսի» կորշծանումը»)։
Սովետական թատրոնում խաղացել է՝ Անֆուսա Տիխոնովնա (Ա. Օստրովսկու «Գայլեր և ոչխարներ»), Կրուսայի մայրը (Գրիգուլիսի «Կավ և ճենապակի», ՍՍՀՄ պետական մրցանակ, 1948)։
Ծանոթագրություններ
Կատեգորիա:Լատիշ դերասաններ Կատեգորիա:Ստալինյան մրցանակի դափնեկիրներ Կատեգորիա:Խորհրդային դերասանուհիներ Կատեգորիա:ԽՍՀՄ Պետական մրցանակի դափնեկիրներ
Բան Շի Հյոկ
Բան Շի Հյոկ (방시혁; Bang Si Hyuk, ), հարավկորեացի կոմպոզիտոր, պրոդյուսեր և ձայնային ռեժիսոր։ Համարվում է Big Hit Entertainment-ի հիմնադիրը և գործադիր տնօրենը։
Վաղ կյանք
Հետաքրքրությունը երաժշտության հանդեպ առաջացել է դեռ երաժշտական դպրոցում սովորելու ժամանակից։ Բայց նրա ծնողները դեմ են եղել նրա երաժշտական կարիերային :Նա ընդունվել է Կյունգլիի միջնակարգ դպրոցը և ավարտել է Սեուլի համալսարանը ։
Կարիերա
Իր դեբյուտը կատարել է որպես կոմպոզիտոր՝ համալսարանում սովորելու տարիներին ։ 90-ականների կեսին նա հանդիպել է Պակ Ջին Յոնգին և նրանք միասին ստեղծել են երաժշտական դուետ։ Երբ Չին Յոնը հիմնել է JYP Entertainment-ը, Շի Հյոկը միացել է նրան որպես կոմպոզիտոր և գործիքավորող ։ Նրանց առաջին հաջողությունը եղել է G.o.d խումբը։ Նրանք պատասխանատու են եղել "Chapter 1" դեբյուտային ալբոմի արտադրության համար։ Չի Յոնը եղել է երգերի պրոդյուսեր և հեղինակ ։ G.o.d-ի մի քանի ամենահայտնի երգերը գործիքավորվել են Բանոմի կողմից, ներառյալ One Candle և Road երգը։
Նրա բեմական կեղծանունը եղել է "Hitman" այն ժամանակից, երբ G.o.d-ն արժանացել է հաջողության որպես 2000-ականների սկզբի ամենահայտնի բոյ-բենդերից G.o.d-ի կողքին Բանը նաև ստեղծել է հիթեր այնպիսի արտիստների հետ, ինչպիսիք են՝ Իմ Ջոն Չժոն, Պակ Ջի Յուն, Ռեյնը, Wonder Girls-ը, 2AM-ը, Teen Top-ը, Բեկ Չի Յոնը և այլք ։
2005 թվականին Բանը լքել է JYP Entertainment-ը և ստեղծել իր սեփական Big Hit Entertainment ընկերությունը, որը համարվում է BTS բոյ-բենդի «տունը»։ Նա շարունակել է գրել, ստեղծագործել և զբաղվել պրոդյուսերությամբ։ Նա գրել է վեց երգ BTS-ի Wings ալբոմի համար, որոնք թողարկվել են 2016 թվականի հոկտեմբերին։ Wings-ը հաղթել է Best Producer Award, Mnet Asian Music Awards և Melon Music Awards մրցանկաբաշխությունների «Երգերի հեղինակ» անվանակարգում։ 2018 թվականին նրան անվանել են Music Leader–ներից մեկը՝ BTS-ի հաջողության համար :
2019 թվականին նրա կարողությունը գնահատվել է մոտ 770 միլիոն դոլլար ։
Երկնքի ներքին սահմանը
Երկնքի ներքին սահմանը (La limita de jos a cerului), ռեժիսոր Իգոր Կոբիլյանսկու դրամատիկ ֆիլմը՝ նկարահանված 2013 թվականին ։ Ֆիլմն ընդգրկվել է «Օսկարի 87-րդ մրցանակաբաշխության» «Օսկար լավագույն օտարալեզու ֆիլմի համար» անվանակարգի հավակնորդների ցուցակում ։
Արտաքին հղումներ
Կատեգորիա:2013 ֆիլմեր Կատեգորիա:Ռումինական դրամա ֆիլմեր Կատեգորիա:2010-ականների դրամա ֆիլմեր Կատեգորիա:Ռումինական ֆիլմեր Կատեգորիա:2013 դրամա ֆիլմեր Կատեգորիա:Ֆիլմեր թմրանյութերի մասին
Վարիկապ
Վարիկապ (varicap, variable — փոփոխական և capacity — ունակություն), պարամետարական կիսահաղորդչային դիոդ, որում օգտագործվում է հակադարձ լարումից ունակության կախվածությունը։ Կիրառվում է ռադիոէլեկտրոնային սարքերում՝ իբրև էլեկտրականորեն կառավարվող ունակությամբ տարր։
Կատեգորիա:Կիսահաղորդիչ սարքեր
Եվգենի Ուխնալյով
Եվգենի Իլյիչ Ուխնալյով (Евгений Ильич Ухналёв, ), խորհրդային և ռուս նկարիչ, Ռուսաստանի Դաշնության ժողովրդական նկարիչ (1997 թվականի հունիսի 30), Ռուսաստանի Դաշնության ժամանակակից պետական զինանշանի, նախագահական իշխանության նշանների, Ռուսաստանի Դաշնության բարձրագույն պետական պարգևների նկարիչ։
Կենսագրություն
Հայրը՝ Իլյա Ակիմովիչ Ուխնալյովը, գյուտարար, մետաղագետ է, դատապարտվել է 25 տարվա ազատազրկման քաղաքական հոդվածով և պատիժը կրել է Վորկուտայի № 40 հանքահորում։
Մանկության տարիներին վերապրել է Լենինգրադի շրջափակումն ու տարհանումը։ Ավարտել է Իլյա Ռեպինի անվան գեղանկարչության, քանդակագործության և ճարտարապետության ինստիտուտին կից գեղարվեստի դպրոցը։
Հարցազրույցի ժամանակ Անատոլի Պոպովը (Եվգենի Ուխնալյովի խոսքերով)։
Ներկայացված մեղադրանքների հիման վրա 1948 թվականին Ե. Ուխնալյովը դատապարտվել է 25 տարվա ազատազրկման ՌԽՖՍՀ քրեական օրենսգրքի 58-րդ հոդվածով և պատիժը կրել է բանտերում և ճամբարներում (Կրեստի, Վորկուտլագ), ազատ է արձակվել 6 տարի անց։
1954 թվականից Լենինգրադ վերադառնալուց հետո աշխատել է նախագծային ինստիտուտներում՝ նախ գծագրիչ, ապա՝ ճարտարապետ։ 1959 թվականին վերականգնվել է։
1992-1998 թվականներին աշխատել է Ռուսաստանի Դաշնության նախագահին առընթեր պետական հերոսամարտի աշխատակազմի մասնագետ-փորձագետ։ 1999 թվականի հունիսի 29-ին ընդգրկվել է Ռուսաստանի Դաշնության նախագահին կից Գերալդիական խորհրդի կազմում։ 2004 թվականի օգոստոսի 26-ին կրկին հաստատվել է այդ խորհրդի անդամ։
Հերալդ նկարիչների գիլդիայի համահիմնադիր և գործող անդամ (Ռուսաստան)։
Կյանքի վերջին տարիներին նկարիչը հիվանդ էր ։ Մահացել է Սանկտ Պետերբուրգում 2015 թվականի սեպտեմբերի 2-ին՝ կյանքի 84-րդ տարում։
Ստեղծագործություն
Մասնակցել է ավելի քան 40 ցուցահանդեսների Ռուսաստանում և արտասահմանում, այդ թվում՝ Գերմանիայում, ԱՄՆ-ում, Ավստրիայում, Ֆինլանդիայում և Շվեդիայում։ Առաջին ցուցահանդեսը տեղի է ունեցել 1980 թվականին։
Աշխատանքները պահվում են ռուսական պետական թանգարանում, Աննա Ախմատովայի թանգարանում՝ շատրվանի տանը, Էրարտի ժամանակակից արվեստի թանգարանում և Ռուսաստանի, Ամերիկայի և Եվրոպայի այլ մասնավոր հավաքածուներում ։
Նախագծերի և նկարների հեղինակ։
Ծանոթագրություններ
Կատեգորիա:Ռուս նկարիչներ Կատեգորիա:20-րդ դարի ռուս նկարիչներ Կատեգորիա:Ռուս գրաֆիկներ
Դոմարտեն լը Կոք
Դոմարտեն լը Կոք (Dommartin-le-Coq), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 65 մարդ, բնակչության խտությունը` 10.25 մարդ/կմ²։ Բնակավայրը զբաղեցնում է 6.34 կմ² տարածք։
Աշխարհագրություն
Գտնվում է Փարիզ քաղաքից 155 կմ արևելք, Շալոն ան Շամպայն քաղաքից` 55 կմ հարավ, Տրուա քաղաքից` 31 կմ հյուսիս-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 39 աշխատունակ (15-64 տարեկան) բնակիչ, որոնցից ակտիվ էին 31-ը, իսկ ոչ ակտիվները` 8։ Ակտիվության ցուցանիշը կազմում է 79,5 %։ 31 աշխատունակ մարդկանցից աշխատել է 27 անձ (16 տղամարդ և 11 կին)։ Գործազուրկ են եղել 4 անձ (0 տղամարդ և 4 կին)։ 8 անաշխատունակներից 4-ը եղել են աշակերտներ կամ ուսանողներ, 3-ը` թոշակառուներ, իսկ 1-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Զովաշեն
Բնակչություն
Բնակչության նախնինների մի մասը այստեղ են գաղթել 1915-1918 թթ.-ին՝ Վանի, Մուշի և Սասունի գյուղերից։
Տնտեսություն
Բնակչությունը զբաղվում է դաշտավարությամբ և անասնապահությամբ։
Պատմամշակութային կառույցներ
Զովաշենում կա XI-XIII դարերի եկեղեցի և X-XIV դարերի խաչքարերով գերեզմանոց։
Ծանոթագրություններ
Կատեգորիա:Կոտայքի մարզի գյուղեր
Անմեղսունակություն
Անմեղսունակություն, երբ անձը քրոնիկական հոգեկան հիվանդության, հոգեկան գործունեության ժամանակավոր խանգարման, տկարամտության կամ այլ հիվանդագին վիճակի հետևանքով զրկվում է իր գործողությունների համար իրեն հաշիվ տալու կամ դրանք ղեկավարելու կարողությունից։
Քրեական օրենքով արգելված արարք կատարելու պահին կամ կատարելուց հետո անմեղսունակությունյան վիճակում գտնվող անձանց նկատմամբ կիրառվում են բժշկական բնույթի հարկադիր միջոցներ։ Հանցագործություն կատարելուց հետո անմեղսունակ դարձած անձինք օրենքով սահմանված ժամկետներում ապաքինվելու դեպքում ենթակա են քրեական պատասխանատվության։ Անմեղսունակությունը որոշում է դատարանը՝ դատա-հոգեբուժական փորձաքննության եզրակացության հիման վրա։
Կատեգորիա:Անձ
Նիկոլայ Մակարով
Նիկոլայ Ֆյոդորովիչ Մակարով (Никола́й Фёдорович Мака́ров,), խորհրդային զենքերի կոնստրուկտոր, Սոցիալիստական աշխատանքի հերոս (1974), Ստալինյան և ԽՍՀՄ պետական մրցանակների դափնեկիր։ Եղել է Տուլայի մարզի պատվավոր քաղաքացի ։
Կենսագրություն
Նիկոլայ Ֆյոդորովիչ Մակարովը ծնվել է 1914 թվականի մայիսի 11-ին Ռյազան նահանգի Սպասկի շրջանում՝ երկաթուղային մեքենավարի ընտանիքում։ Ծնվելուց երեք օր անց մկրտվել է Շիլովի եկեղեցում։ Հայրը աշխատել է Շիլովի կայարանում և կնոջ հետ ապրել այդ գյուղում։ Ապագա զինագործը ծնվել է Շիլովի կայարանի բժշկական ամբուլատորիայում։ Նրան կնքել է Շիլով գյուղի քահանա Միշցին Նիկոլայ Նիկանորովիչը։ Չափաբերական մատյանում ասվել էր,որ մայիսի 11-ին Շերլով գյուղում Տամբովսկի նահանգի Տեմնիկովսկի շրջանի Տանկաչևո գյուղի (այժմ՝ Սասովսկի շրջան) գյուղացի Ֆյոդոր Վասիլևիչ Մակարովը և նրա օրինական կին՝ Պելագեյ Վասիլևնայի ընտանիքում որդի է ծնվել, որի անունը դրել են Նիկոլայ։ Նրան կնքել են մայիսի 14-ին՝ Սիմբիրսկի նահանգի Ալտիրյա քաղաքի վաճառական Վասիլիյ Աֆանասեվիչ Չերենկովը և Պերզենսկի նահանգի Ինսարսկի շրջանի Տրեսվյատսկի գյուղացի Մարֆա Իվանովնա Թրենինը։
Կրթություն
Ֆաբրիկա-գործարանային ուսումնարանը (ФЗУ) ավարտելուց հետո աշխատել էր Սասովսկի երկաթուղային դեպոյուն, իսկ 1936 թվականին ընդունվել էր Տուլայի մեխանիկական ինստիտուտ։
Հայրենական մեծ պատերազմի սկզբներին Նիկոլայ Մակարովին նախադիպլոմային պրակտիկայից հետ են կանչել և ժամանակից շուտ ինժեների որակավորում տալով՝ ուղարկել են Զագորսկի գործարան, որտեղ արտադրվում էր Շպագին տեսակի ատրճանակ-գնդացրեր։ Շուտով գործարանը տեղափոխվել է Կիրովի մարզի Վյատսկի Պոլյանա, որտեղ Նիկոլայ Ֆեոդորովիչն արագորեն վարպետից առաջատար կոնստրուկտոր է դարձել։ Նա 1944 թվականին գերազանցության դիպլոմով ավարտել է Տուլսկի մեխանիկական ինստիտուտը։
Գործունեություն
Դիպլոմի պաշտպանությունից հետո Նիկոլայ Մակարովին ուղարկել են Կունցեվոյի Ճշգրիտ մեքենաշինության գիտահետազոտական ինստիտուտ (НИИ СПВА), որտեղ էլ մինչև պատերազմի ավարտն աշխատել է առաջատար ինժեներ-կոնստրուկտոր։ Այնուհետև տեղափոխվել է Տուլայի ЦКБ-14 (ներկայումս՝ Սարքաշինական կոնստրուկտորական բյուրո պետական ունիտար ձեռնարկություն (ГУП)):
Պարգևներ
Նիկոլայ Ֆեոդրովիչ Մակարովը 1974 թվականի մայիսի 8-ին Խորհրդային սոցիալիստական հանրապետությունների միության Գերագույն խորհրդի Նախագահության հրամանագրով նոր ռազմական տեխնիկայի նմուշներ ստեղծելու գործում մեծ վաստակի համար տրվել է Սոցիալիստական ​​աշխատանքի հերոսի կոչում և պարգևատրվել է Լենինի շքանշանով և «Մուրճ ու մանգաղ» ոսկե մեդալով։